'Birdman' en 'Grand Budapest Hotel' ryg die Oscars in | Maroela Media
Michael Keaton in die rolplrent "Birdman" wat vier Oscar-toekennings ontvang het. Foto: Skermskoot
Dié fliek met akteurs soos Michael Keaton, Edward Norton, Emma Stone en Naomi Watts het die toekenning ontvang vir beste rolprent, beste regisseur (Alejandro G. Iñárritu), mees oorspronklike draaiboek en beste kinematografie.
Wes Anderson se The Grand Budapest Hotel het ook met vier toekennings weggestap vir onder meer vir beste produksieontwerp en kostuumontwerp.
Die rolprent Boyhood wat groot opslae by die Golden Globe-toekennings gemaak het, het slegs een toekenning ontvang vir Patricia Arquette as beste aktrise in 'n ondersteunende rol. J.K. Simmons het die toekenning vir beste akteur in 'n ondersteunende rol vir sy rol in Whiplash ontvang.
Eddie Redmayne is aangewys as beste akteur vir sy rol as Steven Hawking in The Theory of Everything terwyl Julianne Moore as beste aktrise aangewys vir haar rol in Still Alice.